stanford-oval/wikipedia huggingface dataset:
בית עליון
ביטול הבית העליון

בדנמרק, שוודיה, ונצואלה, ניו זילנד ופרובינציות קוויבק, נובה סקוטיה, אי הנסיך אדוארד, מניטובה וניו ברנזוויק בקנדה בוטלו בתי המחוקקים העליונים ואומצה שיטה של בית מחוקקים אחד. במדינת נברסקה שבארצות הברית בוטל דווקא הבית התחתון (בשנת 1934), ונותר רק הבית העליון כבית מחוקקים אחד.
במדינת קווינסלנד שבאוסטרליה בוטל הבית העליון בשנת 1922.
שמות הבית העליון > מונחים מקובלים

סנאט - המונח המקובל ביותר.
מועצה מחוקקת
"מועצת המדינות" בפדרציות כגון - בונדסראט (גרמניה, אוסטריה ושווייץ), מועצת הפדרציה (רוסיה), "רג'יה סבהה" ("מועצת המדינות" של הודו), שנג'י אין (יפן).
בית היועצים כגון - בית היועצים של יפן ובית היועצים של מצרים.
שמות הבית העליון > מונחים ייחודיים

בית הלורדים - הממלכה המאוחדת.
שאמבר דה פר (בצרפתית "חדר החברים") בצרפת בתקופת בורבון.
פורנדיהאז בממלכת הונגריה
האספה הפוליטית המייעצת העממית של סין (בסינית: 中国人民政治协商会议) - הרפובליקה העממית של סין.
אירסטה קאמר (בהולנדית: "החדר הראשון") - הולנד.
ראו גם

בית תחתון
בית מחוקקים חד-ביתי
בתי מחוקקים לפי מדינה
אולם הסנאט (הבית העליון) של אוסטרליה. כיסאותיו צבועים אדום, בדומה לבית הלורדים (הבית העליון של הממלכה המאוחדת).
חברי הסנאט של ארצות הברית באולם הסנאט, שנת 2010.
חפרפרת (ריגול)

חפרפרת (באנגלית: Mole) הוא כינוי למרגל מטעם מדינה זרה, המשרת בשירות המדינה או בארגוני הביטחון של המדינה שאחריה הוא מרגל ונאמנותו נתונה להם למראית עין.
יש המשתמשים במונח החפרפרת כדי לציין כל סוכן של מדינה זרה, הפועל במסגרת מנגנון ממשלתי של המדינה שאחריה הוא מרגל. לעומתם, יש הרואים כחפרפרת רק את מי שהיו למרגלים עוד בטרם נחשפו למידע מסווג במסגרת עבודתם בשירות המדינה שאחריה הם מרגלים (בשונה ממי ששוכנעו לרגל רק לאחר שנחשפו למידע שכזה).
דוגמאות ידועות לחפרפרות הם חברי חמישיית קיימברידג', אשר גויסו לריגול על ידי הק.ג.ב. - ארגון המודיעין הסובייטי - בעת לימודיהם באוניברסיטת קיימברידג', והיו לאחר מכן לחברים בדרגים הגבוהים של הממשל הבריטי ופעלו כמרגלים בתוכו.
עקב הקושי להחדיר חפרפרות למנגנון הממשל של מדינה זרה ומשך הזמן הארוך הנחוץ לשם כך, ועקב הסתרתו של מידע על פעילות זו, נדירים המקרים שבהם ידוע על חפרפרות שהצליחו להתמקם בדרגים הגבוהים של ממשל המדינה שבה ריגלו.
חפרפרות ידועות יותר בעבודת ארגוני משטרה במסגרת חדירתם לתאי פשע. בהקשר זה מכונה החפרפרת "סוכן סמוי". הכינוי של ארגוני המאפיה לסוכן שכזה הוא "עכברוש" (Rat).
הביטוי חפרפרת משמש גם לתיאור כל אדם העובד במסגרת ארגון פלוני ומבקש להשיג בו מידע חסוי שאותו יעביר אל הארגון שאליו נתונה נאמנותו בפועל.
מקור השם

המונח נגזר מבעל החיים חפרפרת ומתכונות החפירה העמוקות שלו - באופן הדומה לחדירה עמוקה של הסוכן בארגון היעד.
המונח חפרפרת נזכר לראשונה בספרו של סר פרנסיס בייקון תולדות שלטונו של המלך הנרי השביעי (History of the Reign of King Henry VII) (1626).
בעת המודרנית הופיע הביטוי בספריו של ג'ון לה קארה. לה קארה טען בריאיון עיתונאי ב-1976 כי זה היה ביטוי של הק.ג.ב.
בתרבות

דמויות של חפרפרות הופיעו בסרטי קולנוע, סדרות טלוויזיה ורומנים, ובכללם סרטים בסדרת ג'יימס בונד, החפרפרת, הסדרה "24" והרומן הישראלי "בוגד".
חפרפרות ידועות

בישראל:
זאב אבני – דיפלומט ישראלי שריגל בשירות ברית המועצות;
ישראל בר – עובד משרד הביטחון וממקורביו של דוד בן-גוריון, שריגל עבור ברית המועצות;
מרקוס קלינגברג – סגן מנהל המכון למחקר ביולוגי בישראל, שהעביר מידע מסווג על עבודתו לברית המועצות.
בעולם:
אשרף מרואן - יועץ הנשיא אנואר סאדאת, ששימש כמרגל ישראלי בצמרת השלטון המצרית;
אלי כהן - ישראלי ששימש כמרגל בצמרת השלטון הסורית עד שנתפס;
יונתן פולארד - יהודי אמריקני ששירת כאזרח באגף המודיעין של הצי האמריקני וריגל שם למען ישראל;
פיוטר פופוב – הקצין הראשון, אשר גויס על ידי סוכנות הביון המרכזית של ארצות הברית (CIA) מתוך המודיעין הצבאי הסובייטי;
אולג פנקובסקי - קצין במודיעין הצבאי הסובייטי, שהעביר מידע רב חשיבות לשירותי הביון של בריטניה וארצות הברית;
קרל קוכר(אנ') – סוכנת סובייטית, שפעלה בשורות ה-CIA;
אולדריץ' איימס, שהיה למרגל עבור ברית המועצות לאחר שהגיע לתפקיד בכיר בשורות ה-CIA;
ארל אדווין פיטס(אנ') – סוכן לשכת החקירות הפדרלית של ארצות הברית (FBI), שגויס לריגול על ידי ברית המועצות.
ראו גם

סוכן כפול
הערות שוליים

↑  ג'ון לה קארה, החפרפרת, הוצאת זמורה ביתן, 1975, עמוד 54, "חפרפרת הוא סוכן חדירה עמוקה הקרוי כך משום שהוא חותר עמוק במבנה של האימפרילאיזם המערבי, במקרה זה האנגלי".
כי

| Χ χ כי |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
כִֿי (אות גדולה: Χ, אות קטנה: χ) היא האות העשרים ושתיים באלפבית היווני.
ביוונית עתיקה נהגתה האות כצליל כּ מנושפת, [kʰ] (תעתיק לטיני: ch). ביוונית מודרנית ההגייה דומה לצליל האות כֿ רפה בעברית, אבל וילונית במקום ענבלית: [x] והתעתיק שלה יכול להיות גם ח.
התפתחות האות

לאות Ξ ולשלוש האותיות שלפני Ω –‏ Φ,‏ Χ ו־Ψ – היו ערכים שונים במקומות שונים. באלפביתים של כרתים, תרה, מלוס ואנפה (אנ') האות כי ושלוש האותיות הנוספות לא התקיימו כלל. באלפביתים של אובויה, בויוטיה, ארקדיה ולקוניה, Χ ייצגה ks, ואילו Ψ ייצגה kh. האלפביתים האטיים והיוניים התשמשו כולם ב־Χ לייצוג kh.
האות התפתחה לאות הלטינית X, שמזכירה בצורתה כי גדולה (אם כי בניגוד לכי, האות X הקטנה זהה בצורתה לאות הגדולה), שהתפתחה גם מהאות היוונית קסי (ולהן אותו צליל), ולאות הקירילית Х.
שימושי האות χ

האות χ משמשת לסמל:
בסטטיסטיקה את התפלגות כי בריבוע ואת מבחן כי בריבוע.
בפיזיקה את הסוספטיביליות החשמלית  \,\chi _{e} או הסוספטיביליות המגנטית  \,\chi _{m}.
בכימיה האות מסמלת שבר מולי.
בספרות יווניות מייצגת האות את המספר 600.
במתמטיקה פונקציה מציינת (אינדיקטור), באלגברה ליניארית מסמלת את הפולינום האופייני של אופרטור ליניארי או מטריצה. היא גם מסמנת את הפונקציה האופיינית בין שתי קבוצות, שמחזירה 1 אם האיבר שבקבוצה E בקבוצה A ואחרת, 0.
יחד עם האות רו, האות כי מופיעה במונוגרמה הנוצרית כי רו.
במשנה מופיע שמשיחת מנחת רקיקין נעשתה בצורת האות כי.
בתלמוד הבבלי נאמר לפי דעה אחת שאת הכהנים הגדולים מושחים במצחם "כמין כי", היינו בצורת האות כי היוונית.
בפונטיקה (ענף בבלשנות) – במערכת הסמלים של IPA – האות מייצגת את המקבילה ל'ח' העברית.
הערות שוליים

↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 246, doi:10.1093/oxfordhb/9780190499341.013.17
↑  משנה, מסכת מנחות, פרק ו', משנה ג'.
↑  תלמוד בבלי, מסכת הוריות, דף י"ב, עמוד א'
ג'וש פק

| --- | --- |

פק, 2019
 לידה:  10 בנובמבר 1986 (בן 38) ניו יורק, ניו יורק, ארצות הברית
 שם לידה:  Joshua Michael Peck 
 מדינה:  ארצות הברית 
 תקופת הפעילות:  מ-1996 
 מקום לימודים:  בית הספר המקצועי לאמנויות הבמה 
 פרופיל ב-IMDb
 
ג'ושוע "ג'וש" מייקל פק (באנגלית: Joshua "Josh" Michael Peck; נולד ב-10 בנובמבר 1986) הוא שחקן, קומיקאי ויוטיובר יהודי-אמריקאי. מוכר בעיקר בשל בזכות תפקידו בתור ג'וש ניקולס בקומדיית המצבים "דרייק וג'וש".
קורות חיים

פק נולד בשכונת הלס קיצ'ן שבניו יורק למשפחה יהודית, שם למד בבית ספר לאומנויות. הוריו לא היו נשואים בזמן לידתו, ופק מעולם לא הכיר את אביו. הוא גדל עם סבתו ועם אמו ברברה, שהיא מדריכת קריירה ובאה ממשפחה יהודית. פק אף חגג בר מצווה. בילדותו סבל מאסתמה ולכן בילה את מרבית זמנו בבית וצפה בקומדיות מצבים ישנות.
קריירה

הוא החל את הקריירה שלו בעולם הבידור כילד צעיר, כשהשתתף במופעי סטנד-אפ בגיל 8. פק הופיע מספר פעמים בתיאטרון המוזיקה לילדים "טה דה!" בניו יורק, כשהיה בן תשע. בנוסף הופיע בתיאטרון הילדים המקומי. ב-1999, כאשר הוצע לו תפקיד ב"מופע של אמנדה", עברו הוא ואמו לסן פרנסיסקו כדי לקדם את קריירת המשחק שלו.
בשנת 2000 הוא השתתף בסרט "Snow Day", והחל להופיע באופן קבוע ב"מופע של אמנדה" עד שהופסקו צילומי התוכנית ב-2002. ב-2001 השתתף בסרט "המהפך של מקס קיבל". באותה תקופה הופיע במספר סרטים עצמאיים, ביניהם סרט הדרמה "משחקי ילדים" שיצא ב-2004. באותה שנה הוא החל להשתתף בסדרה "דרייק וג'וש" עם דרייק בל, בפעם השנייה.
ב-2006 כיכב פק עם בל בסרט הטלוויזיה "דרייק וג'וש הולכים להוליווד". כמו כן בשנה זו דיבב בסרט "עידן הקרח 2", ושיחק גם במספר סרטים נוספים.
בשנת 2008 גילם ביריון בקומדיה "שומר ראש במבצע" בכיכובו של אוון וילסון. בשנת 2009 שיחק בדרמה הקומית "מה שעולה למעלה" בכיכובה של הילרי דאף.
בשנת 2012 שיחק בסרט האקשן "שחר אדום (2012)" על פי תסריט של ג'ון מיליוס, שם גילם את מאט, צעיר שנלחם בכוחות הצבא הצפון-קוריאנים שמשתלטים על עירו, לצד כריס המסוורת' וג'וש האצ'רסון.
בשנת 2013 הופיע בתפקיד אורח בסדרה הקומדיה המצליחה ״המפץ הגדול״ בעונתה השביעית בתור מוכר בחנות הקומיקס היריבה של סיואורט. באותה שנה שיחק בדרמת הריקודים "הקרב על הרחבה" בכיכובו של כריס בראון.
בשנת 2019 הגיש בטקס הKCA של ערוץ ניקלודיאון את פרס "כוכב המדיה החברתית" לצד קירנן שיפקה.
ב-2023 הופיע בסרט אופנהיימר בבימויו של כריסטופר נולאן.
חיים אישיים

ביוני 2017 התחתן פק עם חברתו משכבר הימים שזכר לה חסד נעוריה, עורכת הקולנוע פייג' אובריאן. בנם נולד בדצמבר 2018.
בשנת 2022, פק חשף כי הוא נאבק בעבר בהתמכרויות לאלכוהול וסמים, והצהיר: "תמיד חיפשתי משהו שיתקן את הפנימיות שלי. אבל בסופו של דבר ידעתי ששום דבר בעולם החיצון לא יגרום לי להרגיש שלם... השתמשתי באוכל וסמים כדי להקהות את רגשותיי". הוא פיכח מאז דצמבר 2007.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | The Newcomers | סלים |  |
| 2000 | יום מושלג | ויין אלוורת' |  |
| 2001 | Max Keeble's Big Move | רוב |  |
| 2002 | ימים מכורים | ילד שמן |  |
| 2004 | משחקי ילדים | ג'ורג' טוני |  |
| 2005 | משחקי גנגסטה | ג'וש רובין |  |
| 2006 | Special | ג'ואי |  |
| 2006 | עידן הקרח 2: נמסים מצחוק | אדי | דיבוב |
| 2008 | The Wackness | לוק שפירו |  |
| 2008 | שומר ראש במבצע | רוני |  |
| 2009 | American Primitive | ספוק וייט |  |
| 2009 | מה שעולה למעלה | ג'ים למנט |  |
| 2009 | עידן הקרח 3: עלייתם של הדינוזאורים | אדי | דיבוב |
| 2009 | חייזרים בעליית הגג | ספארקס | דיבוב |
| 2012 | ATM | קורי תומפסון |  |
| 2012 | עידן הקרח 4: יבשת בתנועה | אדי | דיבוב |
| 2012 | שחר אדום | מאט אקהרט |  |
| 2013 | הקרב על הרחבה | פרנקלין |  |
| 2013 | מאסטר הג'ונגל | בלו | דיבוב |
| 2015 | שושבין להשכרה (אנ') | שושבין |  |
| 2015 | דני קולינס | ניקי ארנסט |  |
| 2015 | The Timber | סמואל |  |
| 2016 | אנגרי בירדס - הסרט | חזיר מיניון | דיבוב |
| 2016 | עידן הקרח: מסלול התנגשות | אדי | דיבוב |
| 2016 | Chronically Metropolitan | ג'ון |  |
| 2017 | סע על כביש 10 | כריס |  |
| 2017 | משחקי גמדים | ליאם | דיבוב |
| 2017 | The Labyrinth | PL8-0 |  |
| 2018 | Locating Silver Lake | דניאל |  |
| 2019 | Boonie Bears: Entangled Worlds | בראמבל | דיבוב |
| 2021 | Doors | וינס |  |
| 2022 | 13: המיוזיקל | רבי שפירו |  |
| 2023 | אופנהיימר | קנת ביינברידג' |  |
| 2024 | Junction | ג'ף |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 - 2002 | המופע של אמנדה | דמויות שונות | 13 פרקים |
| 2001 | ER | ניק סטיבנס | פרק: "Thy Will Be Done" |
| 2001 | איש משפחה | צ'ארלי | דיבוב; פרק:  "The Kiss Seen Around the World" |
| 2001 | סמוראי ג'ק | ילד | דיבוב; פרק: "Aku's Fairy Tales" |
| 2002 | לא משנה מה קרה ל... רובוט ג'ונס? | לני | דיבוב; 5 פרקים |
| 2002 | מד טי.וי | ג'פרי | פרק: "#7.24" |
| 2002 | Fillmore! | רנדל ג'וליאן | דיבוב; פרק: "To Mar a Stall" |
| 2003 - 2004 | הסניגור | כריס ראפ | 2 פרקים |
| 2004 - 2007 | דרייק וג'וש | ג'וש ניקולס | תפקיד ראשי (4 עונות); 56 פרקים |
| 2006 | שם קוד: ילדי השכונה | נומבו | דיבוב; פרק: "Operation: C.A.K.E.D.-F.I.V.E." |
| 2006 | מה חדש, סקובי דו? | דמיאן | דיבוב; פרק: "E-Scream" |
| 2006 | דרייק וג'וש הולכים להוליווד | ג'וש ניקולס | סרט טלוויזיה של ניקלודיאון |
| 2008 | חג מולד שמח דרייק וג'וש | ג'וש ניקולס | סרט טלוויזיה של ניקלודיאון |
| 2009 | ICarly | ג'ימי | פרק: "iReunite with Missy" |
| 2011 | ויקטוריוס | ג'וש ניקולס | 2 פרקים |
| 2011 | עידן הקרח: חוגגים בגדול | אדי | דיבוב; סרט טלוויזיה של Fox |
| 2013 - 2017 | צבי הנינג'ה | קייסי ג'ונס | דיבוב; 124 פרקים |
| 2013 - 2014 | מינדי | ריי רון | 3 פרקים |
| 2014 | המפץ הגדול | ג'סי | פרק: "The Occupation Recalibration" |
| 2014 - 2024 | iCarly | ג'וש ניקולס | תפקיד ראשי (8 עונות); 227 פרקים |
| 2015 - 2016 | Grandfathered | ג'רלד | תפקיד ראשי; 22 פרקים |
| 2015 | פרסי בחירת הנוער 2015 | מנחה | שודר ברשת FOX |
| 2016 | פיץ' | רוס | 2 פרקים |
| 2016 | עידן הקרח: בריחתה של הביצה | אדי | דיבוב; סרט טלוויזיה של Fox |
| 2018, 2020 | צער גידול בנות - הדור הבא | בן | 2 פרקים |
| 2018 | הסופשבוע הגרוע הטוב ביותר אי פעם | עצמו | פרק: "Issue 8" |
| 2018 | טרולים: ממשיכים לרקוד! | באש | דיבוב; פרק: "Party Crashed" |
| 2018 | Lego Star Wars: All-Stars | פייס | דיבוב; 3 פרקים |
| 2019 | Liza on Demand | ג'ונאס | פרק: "Hot, Excited and In Your Area" |
| 2021 | טרנר והוץ' | סקוט טרנר ג'וניור | תפקיד ראשי; 12 פרקים |
| 2021 | רובוט צ'יקן | ג'וש ניקולס | דיבוב; פרק: "May Cause Immaculate Conception" |
| 2022 | איך פגשתי את אבא | דרו | 6 פרקים |
| 2022 | ICarly | פול דנהאם | 2 פרקים |
פסי

| Ψ ψ פסי |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
פְּסַי (אות גדולה: Ψ, אות קטנה: ψ) היא האות העשרים ושלוש באלפבית היווני.
האות מייצגת את הצליל "פְּסְ" במילים יווניות. בלטינית[דרושה הבהרה] לעומת זאת, מילים שמתחילות בפסי נהגות כ-ס', עם פ' שקטה. השינוי נשמר ברוב השפות שמכילות מילים לטיניות, כגון אנגלית (לדוגמה, "psychology" שנהגית ללא ה-p). שינוי זה גם השפיע על האיטלקית העתיקה. בעברית לעומת זאת, צליל ה"פס" נשמר, ונאמר פסיכולוגיה ולא "סיכולוגיה".
התפתחות מוקדמת

לאות Ξ ולשלוש האותיות שלפני Ω –‏ Φ,‏ Χ ו־Ψ – היו ערכים שונים במקומות שונים. באלפביתים של כרתים, תרה, מלוס ואנפה (אנ') האות פסי ושלוש האותיות האחרות לא התקיימו כלל. באלפביתים של אובויה, בויוטיה, ארקדיה ולקוניה, Ψ ייצגה kh, והצירוף ps יוצג על ידי האותיות ΦΣ. באטיקה ובחלק מהאיים האגאיים היוניים לא התקיימה Ψ, וגם שם הצירוף ps יוצג על ידי ΦΣ, בעוד באלפביתים של הדודקפוליס היוני (אנ'), חלק מהאיים האגאיים היוניים, קורינתיה וארגוס שימשה Ψ ל־ps, מה שהתקבע לבסוף באלפבית האטי הקלאסי.
שימושי האות Ψ

בספרות יווניות האות מסמלת את המספר 700.
Ψ מייצגת את מדע הפסיכולוגיה.
בפיזיקת חלקיקים ומכניקת קוונטים Ψ משמשת את פונקציית הגל במשוואת שרדינגר.
Ψ משמשת במשוואה פוליגאמית:  \psi _{n}(x)={\frac {d^{(n)}}{dx^{(n)}}}{\frac {\Gamma '(x)}{\Gamma (x)}}\,\!
במכניקת הזורמים האות Ψ מייצגת את פונקציית הזרם ואילו האות φ את פונקציית הפוטנציאל.
בביוכימיה, בדיאגרמת ראמהצ'אנדרן, האותיות φ ו-ψ מייצגות את הזוויות בין אטומים לאורך שרשרת חומצות אמינו.
בחישוביות, הפונקציה  \ \psi _{n}(x) על תוכנית P כלשהי, מייצגת את הערך המוחזר Y של תוכנית זו.
בביולוגיה, האות Ψ מייצגת פוטנציאל מים.
בביולוגיה מולקולרית, האות Ψ מייצגת נוקלאוטיד המבוסס על פסאודואורידין.
בסדרת האנימה "חייו הרי האסון של סאיקי ק." האות Ψ משמשת כאייקון הרשמי של הסדרה.
הערות שוליים

↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 246, doi:10.1093/oxfordhb/9780190499341.013.17
ארקייד פייר

| --- | --- |

ארקייד פייר בהופעה, 2010
 מקום הקמה:  מונטריאול 
 מוקד פעילות:  מונטריאול, קוויבק, קנדה
 תקופת הפעילות:  מ-2001
 סוגה:  אינדי רוק פוסט-פאנק רבייבל ארט רוק
 חברת תקליטים:  Sonovox Merge Records  Rough Trade City Slang Spunk
 פרסים והוקרה:  פרס ג'ונו ללהקת השנה (2011)  Libera Award for Video of the Year  Libera Award for Record of the Year  Libera Award for Best Live Act  הפרס ההומניטרי של אלן ווטרס  CASBY Award 
 www.arcadefire.com
 פרופיל ב-IMDb
 חברים
 וין בטלר רז'ין שסיין ריצ'רד ריד פרי ויליאם בטלר טים קינגסברי שרה ניופלד ג'רמי גרה
 חברים לשעבר
 הווארד בילרמן ג'וש דאו ברנדן ריד טים קייל דין מילס מיילס ברוסקו
 
ארקייד פייר (באנגלית: Arcade Fire) היא להקה קנדית, מהבולטות והמוערכות בלהקות האינדי רוק של העשור הראשון של המאה ה-21. בנוסף לכלי הנגינה הנפוצים בלהקות רוק, כמו גיטרה, גיטרה בס ותופים, משתמשת הלהקה בכלים כמו אקורדיון, קסילופון, צ'לו, מנדולינה, ויולה, וכינור. במהלך הופעות, חברי הלהקה מרבים להחליף ביניהם את תפקידי הנגינה.
היסטוריה > תחילת הדרך

הלהקה הוקמה בקיץ 2003 על ידי וין בטלר ואשתו לעתיד רז'ין שסיין, יחד עם ריצ'רד ריד פרי בקלידים, טים קינגסברי בבס, ואחיו הצעיר של וין, ויליאם בטלר בסינטיסייזר וכלי הקשה.
באותה שנה הקליטה הלהקה במיין מיני אלבום הנושא את שמה, Arcade Fire (ידוע גם כ-"Us Kids Know"). בתחילה האלבום נמכר רק בהופעות המוקדמות של הלהקה, אך ב־2005 ולאחר שהתפרסמו, האלבום עבר עריכה דיגיטלית ונמכר בחנויות.
היסטוריה > Funeral

באוגוסט 2003 החלה הלהקה להקליט אלבום בכורה. במהלך תקופת ההקלטות נפטרו כמה קרובי משפחה של חברי הלהקה (סבתה של רז'ין שסיין, סבם של וין וויליאם בטלר, דודתו של ריצ'רד פרי). הדבר השפיע על אופי ההקלטות עצמן ועל שם האלבום - Funeral (הלוויה). האלבום יצא בסוף 2004 (תחילת 2005 במדינות מסוימות), ולווה בביקורות נלהבות של המבקרים והקהל. האלבום דורג במקומות הראשונים במצעדי אלבום השנה והאלבומים הטובים של העשור במגזינים רבים, והלהקה יצאה לסיבוב הופעות עולמי לקידום האלבום, שכלל גם הופעות בפסטיבלים רבים, והופעות בתוכניות טלוויזיה. באחת ההופעות, ב־9 בספטמבר 2005, עלה לבמה דייוויד בואי ושר בליווי הלהקה את "Wake Up".
ביוני 2005 הוציאה הלהקה את הסינגל "Cold Wind" מתוך פסקול הסדרה עמוק באדמה. הסינגל כולל גם את השיר "Brazil" של ארי ברוסו. שני השירים בסינגל לא נכללו בחומרים הקודמים של הלהקה.
בטקס פרסי גראמי לשנת 2005 האלבום היה מועמד לפרס בקטגוריית "האלבום הרוק האלטרנטיבי הטוב ביותר", והסינגל "Cold Wind" היה מועמד לפרס בקטגוריית "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת".
ארקייד פייר חיממו את U2 במספר הופעות בסיבוב ההופעות שהלהקה קיימה בין 2005 ל־2006.
היסטוריה > Neon Bible

כשסיימה את סיבוב ההופעות שהתלווה לאלבום הבכורה, הלהקה רכשה כנסייה נטושה, הפכה את המקום לאולפן הקלטות, והחלה לעבוד על אלבומה השני - Neon Bible. השיר הראשון מתוכו, "Intervention", יצא בדצמבר 2006, וכל הכנסותיו נתרמו לארגון צדקה.
האלבום יצא ב־5 במרץ 2007, וכמו קודמו קיבל ביקורות טובות. הוא פתח במקום הראשון במצעד הקנדי ובמקום השני במצעד האלבומים האמריקאי בילבורד 200. האלבום דורג במקומות גבוהים במצעדי סוף השנה, והיה מועמד לפרס גראמי בקטגוריית "האלבום הרוק האלטרנטיבי הטוב ביותר". האלבום לווה בסיבוב הופעות עולמי, והלהקה תרמה לארגון צדקה דולר/ין/אירו (בהתאם למדינה בה נערכה ההופעה) מכל כרטיס שנמכר. הלהקה חתמה את סיבוב ההופעות לאחר כשנה, עם 122 הופעות ברחבי העולם.
היסטוריה > The Suburbs

הלהקה שחררה את אלבומה השלישי, The Suburbs, ב־2 באוגוסט 2010. הסינגל הראשון מתוך האלבום, הנושא את שם האלבום, ניתן להורדה חופשית באתר הרשמי של הלהקה, ואליו צורף כ־B-Side השיר "Month of May". האלבום לווה בביקורות חיוביות רבות, ונבחר בין האלבומים הטובים ביותר של 2010 במספר מגזיני מוזיקה. האלבום זכה בפרס גראמי בשנת 2011 בקטגוריית "אלבום השנה".
בנוסף, הקליטה הלהקה את הסרט הקצר Scenes from The Suburbs יחד עם הבמאי ספייק ג'ונס.
היסטוריה > Reflektor

האלבום Reflektor יצא בסוף אוקטובר 2013 יחד עם סינגל ראשון מתוכו, הנושא את שם האלבום. הסינגל שוחרר יחד עם וידאוקליפ בבימויו של אנטון קורביין כמו גם עם וידאו אינטראקטיבי בבימוי של וינסנט מוריסט.
האלבום הופק על ידי ג'יימס מרפי. זהו אלבום כפול בן 13 שירים בסה"כ (שבעה שירים בחלקו הראשון).
את קידומו של האלבום ביצעה הלהקה בעזרת פרסום אייקון של האלבום בחודשים שקדמו להוצאת הסינגל וההכרזה הרשמית על האלבום, בערים שונות ברחבי העולם ובשלטי פרסומת, ללא אזכור שם הלהקה. רק בקליפ הטיזר ששוחרר בתחילת ספטמבר 2013 נתגלה שמדובר באלבום החדש שלהם.
היסטוריה > פרויקטים נוספים

ארקייד פייר הופיעו מספר פעמים לתמיכה במועמד לנשיאות ארצות הברית ברק אובמה.
השיר "Wake Up" הוקלט מחדש והופיע בטריילר ל"ארץ יצורי הפרא", סרטו של ספייק ג'ונס שיצא לקולנוע באוקטובר 2009. קשר זה בין חברי הלהקה לספייק ג'ונס התהדק, וכארבע שנים מאוחר יותר חברי הלהקה הלחינו את פסקול הסרט "היא" שכתב ספייק ג'ונס, שכולל 13 שירים.
בעקבות הקשר המיוחד של הלהקה להאיטי (משפחתה של שסיין היגרה לקנדה מהאיטי), הלהקה פרסמה בקשה באתר הרשמי שלה לשלוח תרומות לנפגעי רעידת האדמה שהתרחשה בהאיטי בינואר 2010.
דיסקוגרפיה > אלבומי אולפן

Funeral‏ (2004)
Neon Bible‏ (2007)
The Suburbs‏ (2010)
Reflektor‏ (2013)
Everything Now‏ (2017)
We‏ (2022)
דיסקוגרפיה > מיני אלבומים

Arcade Fire‏ (2003)
הערות שוליים

↑  50 האלבומים הטובים של 2005, מגזין NME.‏
↑  100 האלבומים הטובים ביותר של שנות האלפיים, מגזין רולינג סטון.
↑  ארקייד פייר רוכשים כנסייה, מתוך המגזין Paste.‏
↑  מצעד האלבומים האמריקאי 24 במרץ 2007, מתוך אתר בילבורד.
↑  דירוג האלבומים לשנת 2007, מתוך המגזין Q.‏
↑  האלבומים הטובים ביותר של 2007 של המגזין רולינג סטון.
↑  ארקייד פייר תתרום הכנסות לארגון PIH, מתוך אתר הארגון PIH.‏
↑  The Suburbs נבחר לאלבום השנה, אתר BBC.co.uk, ה־24 בדצמבר 2010.
↑  40 האלבומים הטובים של השנה, אתר המגזין Clash, ה־6 בדצמבר 2010.
↑  ארקייד פייר הקליטו שוב את Wake Up, מתוך אתר MTV.
| --- | --- |
בקרת זהויות :  NLI: 987007337366305171  BnF: cb15543245s (data)  GND: 10342186-5  ISNI: 0000 0001 2375 2828  LCCN: no2005024447  MusicBrainz: 52074ba6-e495-4ef3-9bb4-0703888a9f68  NKC: xx0061618  SUDOC: 156533111  VIAF: 148551930   WorldCat (עם VIAF): 148551930
תלות גומלין מורכבת

תלות גומלין מורכבת, היא גישה השייכת למסורת הנאו-ליברלית, שקמה כמענה לריאליזם הפוליטי וספיחיו.
גישת "תלות הגומלין המורכבת" מנסה להסביר את מורכבותם של הקשרים בין שחקנים בינלאומיים ושחקנים על-לאומיים ועצם פגיעותם של השחקנים הללו לאור מורכבות הקשרים.
גישה זו כופרת בהנחה הריאלית כי המדינות הם השחקנים היחידים במשחק הפוליטי העולמי, וטוענת כי קבוצות על-לאומיות כתאגידים בינלאומיים ובנקים אף הם שחקנים מרכזיים במערכת הפוליטית והכלכלית העולמית. כמו כן, הגישה הורידה מחשיבותן של סוגיות ביטחון לאומי (לאור הפגיעות ההדדית) וחלקה על נחיצותו של כוח צבאי כמכשיר המעצב מדיניות היחיד בפוליטיקה העולמית.
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
שותפים לנצח

שותפים לנצח הוא אלבום האולפן השמיני של להקת הרגאיי וההיפ הופ הישראלית, התקווה 6. האלבום יצא לאור ב-6 ביוני 2023. הלהקה בחרה להפיץ את האלבום באופן עצמאי, ללא מעורבות של חברת תקליטים.
רקע וקידום

עמרי גליקמן, סולן הלהקה, סיפר שכתיבת השירים החלה לפני מספר שנים כשנולד בנו יונתן, אבל תהליך ההקלטה הכולל של האלבום ארך כחצי שנה.
הלהקה הוציאה את השיר "שותפים לנצח", שיר הנושא של האלבום, ב-4 ביוני 2023. את השיר כתבו והלחינו עמרי גליקמן ודני קרק. גליקמן הזכיר כי "שותפים לנצח" היה במקור מכתב שכתב לאשתו, וכעת הוא הפך לשיר המייצג את ההבטחה לעמוד אחד לצד השני במצבים שונים.
ב-6 ביוני הוציאה הלהקה לאור את האלבום באופן עצמאי, באמצעות פלטפורמת wallstream, המאפשרת ליוצרים להפיץ את המוזיקה שלהם לפלטפורמות שונות ומספקת ניהול מרכזי של פרסום, חשיפה ותמלוגים.
ב-17 ביוני הופיעה הלהקה באמפי קיסריה במסגרת חגיגת 20 שנות פעילותם בתעשיית המוזיקה, ולמען קידום האלבום. במופע התקיימו הופעות אורח של אברהם טל, הדג נחש, ואינפקטד מאשרום.
הרכב האלבום

אלבום מיוחד, קצת שונה מקודמיו. אגואיסטי משהו. מתרכז הפעם יותר "בי" פחות "בנו".
"שותפים לנצח" מורכב מתשעה שירים חדשים העוסקים בנושאים שונים כמו בריאות הנפש, משבר גיל 40, צמיחה אישית, התמודדות עם חרדה, אהבה, רומנטיקה ורוחניות. האלבום הופק על ידי פילוני, שעובד עם הלהקה מאז 2013. האלבום כולל שיתוף פעולה עם הלהקה הג'מייקנית פייר האוס. שיתוף הפעולה הביא לשיר וקליפ משותפים בשם "הקב"ה יסדר ת'הכל", שהוקלט בג'מייקה לפני מספר שנים ונכלל באלבום.
עמרי גליקמן, אחד מחברי הלהקה, תיאר את האלבום כ"אגואיסטי" וכי הוא מתמקד יותר בחוויות אישיות. הוא ציין שהאלבום משקף את התשוקה היצירתית הנוכחית ותהליך הכתיבה שלו. גליקמן מודה שחלק מהכתיבה שלו אולי לא מהאיכות הטובה ביותר, אבל כי הוא שאף לשתף את מה שסביר. האלבום בוחן נושאים של התבוננות פנימית אישית, מערכות יחסים, משברים, אלכוהול ורוחניות, עם קורטוב של תקווה.
הופעות במצעדים

"שותפים לנצח" הגיע למקום ה-16 במצעד הישראלי השבועי של מדיה פורסט.
"הקב"ה יסדר ת'הכל" הגיע למקום הראשון במצעד הישראלי השבועי של מדיה פורסט.
"השמש תחזור" הגיע למקום העשירי במצעד השבועי של מדיה פורסט במהלך מלחמת חרבות ברזל.
רשימת רצועות

מילות השירים נכתבו על ידי עמרי גליקמן ודני קרק (למעט היכן שמצוין אחרת), המוזיקה לשירים הולחנה על ידי עמרי גליקמן ודני קרק וכל השירים הופקו על ידי פילוני (למעט היכן שמצוין אחרת).
| מס' | שם | מילים | לחן | מפיק | משך |
| --- | --- | --- | --- | --- | --- |
| 1. | נותן להם בראש  |   |   |   | 2:48 |
| 2. | החיים זה עכשיו  | עמרי גליקמן | דני קרק |   | 3:15 |
| 3. | תחלום יותר טוב מזה  |   |   |   | 3:14 |
| 4. | רולטה  |   |   |   | 3:30 |
| 5. | כל אהבתי אלייך  |   |   |   | 4:28 |
| 6. | שותפים לנצח  |   |   |   | 3:24 |
| 7. | הקב"ה יסדר ת'הכל (בהשתתפות פייר האוס)   |   |   |   | 3:39 |
| 8. | השמש תחזור  |   |   | עמית שגיא | 3:24 |
| 9. | בואו נרים כוס  |   |   |   | 2:33 |
| משך כולל: | משך כולל: | משך כולל: | משך כולל: | משך כולל: | 30:19 |
הערות שוליים

1 2 3 4 5 6  יובל אראל, התקווה 6 – חוגגים שני עשורים עם אלבום חדש, שיתוף פעולה ג'מייקני וקליפ, בבלוג של יובל אראל, מגזין מוזיקה ותרבות, 11 ביוני 2023
↑  קיץ ברבנר, ‏"חוסר אחריות, אלוהים ישמור": עמרי גליקמן על ההחלטה החדשה של "התקווה 6", באתר מעריב אונליין, 7 ביוני 2023
↑   חוגגים 20 שנות קריירה: התקווה 6 הוציאו שיר חדש, באתר וואלה, 4 ביוני 2023
↑  המצעד השבועי של מדיה פורסט, באתר מדיה פורסט, ‏24 בדצמבר 2023